 Mchezo huo ambao ni wa tatu mfululizo kufungwa kwa timu hiyo ambayo juzi ilifungwa na Polisi seti 3-1 na kufungwa na Wete seti 3-2, inaifanya timu hiyo kukosa kuingia hata katika timu tatu bora katika ligi hiyo.Katika mchezo huo ambao ulipigwa saa 5 kamili asubuhi, vijana wa Chake Chake walionesha umahiri wao wa mchezo huo na kulazimika kuondoka na ushindi katika mchezo ambao ulitumia dakika 70.Katika seti ya kwanza, Chuoni ilishinda kwa kuvuna pointi 25 na wapinzani wao kupata pointi 18 wakati seti zilizobakia zote zilichukuliwa na Chake kwa kuwa na 25-18, 25-20 na 25-16.Mbali na mchezo huo, mapema kulifanyika mchezo kati ya Mafunzo na Wete na Mafunzo ilishinda kwa seti 3-0. Ligi hiyo inatarajiwa kuendelea tena leo kwa michezo minne itakayoanza saa tatu asubuhi mpaka saa 12 jioni.